Diari Oficial de la Generalitat Valenciana


Sumari del DOGV 5125, del 31-10-2005 (2005/12361)

DECRET 152/2005, de 28 d'octubre, del Consell de la Generalitat, pel qual es modifica el Decret 133/2004, de 3 de setembre, pel qual s'establix l'estructura orgànica de la Presidència i de las conselleries de l'administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/10/28/152/dof/vci/html**

### Dades del document

Número de DOGV
:   5125

Data del DOGV
:   31-10-2005

Secció del DOGV
:   I. DISPOSICIONS GENERALS

Número del document
:   2005/12112


Data del document
:   28-10-2005

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria Justícia i Administracions Públiques
    * administració regional
    * reglament intern
    * legislació

DECRET 152/2005, de 28 d'octubre, del Consell de la Generalitat, pel qual es modifica el Decret 133/2004, de 3 de setembre, pel qual s'establix l'estructura orgànica de la Presidència i de las conselleries de l'administració de la Generalitat. [2005/Q12027]
  
El Decret 151/2005, de 28 d'octubre, del Consell de la Generalitat, modifica la denominació de la Conselleria de Justícia i Administracions Públiques, que passa a ser Conselleria de Justícia, Interior i Administracions Públiques, tot això en l'exercici de la competència exclusiva per a l'organització de les seues institucions d'autogovern, recollida en l'article 31.1 de l'Estatut d'Autonomia.
  
Esta denominació obeïx a la conveniència de dotar a esta d'un òrgan superior que assumisca les competències d'Interior, la Secretaria Autonòmica d'Interior, de la qual dependrà la Direcció General d'Interior. Tot això exigix la modificació del Decret 133/2004 en el sentit d'adequar, als criteris assenyalats, la nova estructura orgànica de l'esmentada Conselleria de Justícia, Interior i Administracions Públiques.
  
En virtut d'això i fent ús de les atribucions conferides en l'article 69 de la Llei de Govern Valencià, a proposta del president de la Generalitat, i amb la deliberació prèvia del Consell de la Generalitat en la reunió de 28 d'octubre de 2005,
  
DECRETE
  
Article únic
  
Es modifiquen la denominació del títol III, els articles 24, 25, 26 i 27 del Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, que queden redactats com es diu tot seguit:
  
«Títol III
  
Conselleria de Justícia, Interior i Administracions Públiques
  
Article 24. Del conseller
  
El conseller de Justícia, Interior i Administracions Públiques és la superior autoritat jeràrquica del departament.
  
Article 25. Dels òrgans superiors i de nivell directiu
  
Sota l'autoritat del conseller, la Conselleria de Justícia, Interior i Administracions Públiques està integrada pels següents òrgans superiors i centres directius:
  
Secretaria Autonòmica de Justícia
  
Secretaria Autonòmica d'Interior
  
Secretaria Autonòmica d'Administracions Públiques
  
Sotssecretaria
  
Direcció General de Justícia
  
Direcció General d'Interior
  
Direcció General d'Administració Autonòmica
  
Direcció General d'Administració Local.
  
Article 26. De la Secretaria Autonòmica de Justícia i el seu nivell directiu
  
La Secretaria Autonòmica de Justícia exercirà les funcions que li atribuïx l'article 74 de la Llei de Govern Valencià en matèria de relacions amb els òrgans judicials de la Comunitat Valenciana i altres competències relatives a justícia.
  
Sota la dependència de la Secretaria Autonòmica es troba la Direcció General de Justícia, la qual té atribuïdes les competències en matèria de relacions amb la justícia.
  
Article 27. De la Secretaria Autonòmica d'Interior i el seu nivell directiu
  
La Secretaria Autonòmica d'Interior exercirà les funcions que li atribuïx l'article 74 de la Llei de Govern Valencià en matèria d'emergències i interior.
  
Sota la dependència de la Secretaria Autonòmica es troba la Direcció General d'Interior, la qual té atribuïdes les competències en matèria d'emergències i gestió de la Unitat del Cos Nacional de Policia adscrita a la Comunitat Valenciana.
  
DISPOSICIÓ FINAL
  
El present decret entrarà en vigor el mateix dia de l'aprovació.
  
València, 28 d'octubre de 2005
  
El president de la Generalitat,
  
FRANCISCO CAMPS ORTIZ


Còpia Permalink ELI